Eidgenosseschaft isch der Name vom Bund vo Schwiizer Kantön gsi, wo sich mit beeidete Bundesbrief vom Ändi vom 13. Johrhundert aa zum ene Staatebund zsämmegschlosse hai. Ursprünglig het er us drei Ort bestande, vo 1353 bis 1501 us acht, und vo 1513 bis zum Iimarsch vo de Franzose 1798 is drizäh. Eidgenosse isch die konventionelli Übersetzig vom latinische Begriff conspiratores (eigentlich "Verschwörer") im Bundesbrief worde.